recursal/SuperWikiNEXT-32B huggingface dataset:
**Museumsparken** en park med trær, fontene, skulpturer, benker, plenarealer og en speildam sentralt mellom museumsbygningene. Parkanlegget er åpent døgnet rundt. Hele området ble kjøpt av Drammen kommune i 1910, året etter ble store deler overført til Drammens museum.

Arbos nyklassiske park
----------------------

Mellom Gamle Marienlyst og Museumsbygningen ligger arkitekt Christian Fredrik Arbos nyklassiske park, anlagt etter at museumsbygningen tegnet av samme arkitekt stod ferdig i 1930. Den stramme stilen er typisk for 1920-tallets reaksjon mot de romantiske parkers slyngende stier og asymmetriske treklynger.

Den nyklassiske parken fikk vokse fritt frem til 2014, da var det en stemningsfull, frodig og til dels forvokst park, med et forenklet stisystem og uklare linjer og markeringer mellom de ulike delene. Den gav et fredfullt, lettere romantisk inntrykk. At parken i sin tid ble plantet slik, var blandt annet en følge av at det var tegnet to sidefløyer til den store museumsbygningen. Hver av disse skulle danne endepunktet for alléer som skulle binde den nye museumsbygningen til Gamle Marienlyst og ramme inn parken. Disse sidefløyen ble aldri bygget. Alléene ble derfor værene uten sine endepunkter og tankene bak strukturen ble ikke realisert. Ved bygging av Lychepaviljongen i 1990 og den derpå følgende plantingen av en lindallé ut mot Danvikgata, skjedde en ytterligere forskyvning bort fra intensjonene og den opprinnelige parkformen. Det opprinnelige stisystemet var rettvinklet og mer komplekst enn slik det ble etter en forenkling på 1990-tallet. Det opprinnelige stisystemet ble derfor i 2009-10 reetablert og parkformen presis og det resulterte i ett mer forståelig kulturminne. Restene av alléen langs Lychepaviljongen ble fjernet og den ene trerekken plantet på nytt.

Konnerudgata
------------

Parken ut mot Konnerudgaten er en relativt fritt formet landskapspark. Karl Gunderssens plass er den ytre del av Museumsparken ut mot Konnerudgata, den har sitt navn etter den tidligere ordfører Karl Gunderssen.

Referanser
----------

1. ↑
2. ↑
***Stenocrates rufipennis*** er en bille som hører til gruppen hornbiller i familien skarabider (Scarabaeidae).

Utseende
--------

En middelsstor (gjerne 10-20 millimeter), avlangt oval hornbille. Kroppen er svart med mørk brunrøde dekkvinger (tross navnet ikke påfallende røde). Disse artene mangler horn på hodet, som er forholdsvis bredt og firkantet. Antennene har 10 ledd. I motsetning til de fleste andre Cyclocephalini har ikke hannene forstørrede klør på forføttene. Pronotum er grovt, men spredt punktert, dekkvingene har grove punktrader. Beina er temmelig kraftige, leggene med butte tenner på yttersiden. Artene i slekten *Stenocrates* ligner hverandre sterkt og kan ofte bare skilles ved å undersøke hannenes kjønnsorganer.

Levevis
-------

Nesten ingenting er kjent om disse billenes levevis, og larvestadiet er helt ukjent. De voksne billene kommer gjerne til lys.

Utbredelse
----------

Arten er utbredt i Sør-Amerika, fra Colombia i nord til Argentina i sør.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Stammen Cyclocephalini
						* Slekten *Stenocrates* Burmeister, 1847
							+ ***Stenocrates rufipennis*** (Fabricius, 1801)

Kilder
------

* Generic Guide to New World Scarab Beetles - *Stenocrates*

Eksterne lenker
---------------

* (en) *Stenocrates rufipennis* i Encyclopedia of Life Rediger på Wikidata

* (en) *Stenocrates rufipennis* i Global Biodiversity Information Facility Rediger på Wikidata

* *Stenocrates rufipennis* – detaljert informasjon på Wikispecies Rediger på Wikidata
* Dynastidae du monde- sjekkliste over artene
**Sportsklubben Speed** (stiftet 13. juli 1918) er et norsk idrettslag fra Oslo. Speed er i dag mest kjent som svømmeklubb, men har også oldboyslag i fotball. 
Klubben ble opprinnelig stiftet som en fotballklubb under navnet "Ski og Fotballklubben Kameratene", men I 1919 byttet de klubbens navn til Sportsklubben Speed da de også tok opp flere idretter på programmet, deriblant svømming. Men det var som fotballklubb de utmerket seg i de første årene, og spiren til klubbens opprettelse var fotball-landskampen som utspilte seg på Frogner bane mellom Norge og Danmark i juni 1918. 

Den første fotballkampen for Speed ble spilt mot"Trudvang" i stiftelsesåret, og Speed gikk også på sitt første tap. Allerede to år etter opprettelsen ble Sportsklubben Speed ansett som en av de bedre fotballklubber på Østlandet, som ikke var tilknyttet fotballkretsene. 
I 1921 ble så Speed opptatt i Kristiania Fotballkrets sammen med 24 andre klubber i en såkalt "prøveklasse". Året etter ble Sportsklubben Speed som en av de fem beste fra prøveklassen tatt opp til kretsens klasse C, og i 1924 maktet de å bli kretsmestere i fotball i denne klassen. I året 1925 reiste fotballgruppen på en 14 dagers Nordlandsturne og spilte 9 fotballkamper uten tap, mot klubber i Trondhjem(Trygg kameratene), Ranheim, Bodø(Glimt), Narvik(Nor), Harstad bylag(sammenssatt lag av Harstad IL og Nordlys), Tromsø(Skarp), Svolvær(Fart), og Hammerfest(Spark og Olymp).
Tidligere har klubben tilbudt flere andre idrettsgrener, blant annet bandy, friidrett, håndball og ski.

Speed ble stiftet på Holbergs plass og hadde opprinnelig tilhold i Oslo sentrum, rundt Tullinløkka, Pilestredet og Bislett. Klubben hadde Bislett stadion som hjemmebane så tidlig som i 1924. Klubbens svømmere brukte Bislett bad og Torggata bad, men flyttet til Nordtvet bad i bydel Grorud. Etter dette har klubben etablert seg med tilhørighet i Groruddalen. Svømmegruppa benytter svømmehallene Nordtvet bad, Romsås bad og Tøyenbadet. Klubbens medlemmer har gjennom historien tatt 106 NM-gull i svømming og 11 kongepokaler.

Aksel W. Floer representerte Speed som president i Norges Fotballforbund (1955-63), han var president i Nordisk Svømmeforbund og hadde også verv i Norges Svømmeforbund. Ivar Nielsen var president i svømmeforbundet fra 1958 til 1965. Egil Nylenna var svømmepresident i perioden 1975-1981, de siste fem årene som Speed-representant.

Referanser
----------

1. 1 2 3  Stian Evja (5. januar 2013). «For nye svømmere». Sportsklubben Speed. Besøkt 15. februar 2013.
2. 1 2 3  Brynjulf Nygaard (13. juli 1993). «Speed livsglad 75åring». Aftenposten Aften.
3. ↑  Steinar Pettersen (4. november 2011). «Bislett ikke til nærmiljøets fordel». Aftenposten Aften.
4. ↑  Tor Arne Volden (11. juli 2012). «Kongepokalvinnere i Norges Svømmeforbund». Norges Svømmeforbund. Besøkt 15. februar 2013.
5. ↑  Tor Arne Volden (5. mai 2005). «NSFs Formenn / Presidenter». Norges Svømmeforbund. Besøkt 15. februar 2013.

Eksterne lenker
---------------

* Offisielt nettsted Rediger på Wikidata
* SK Speed på fotballforbundets nettsider[*død lenke*]

|  |  |
| --- | --- |
| Oppslagsverk/autoritetsdata | Oslo Byleksikon **·** VIAF
 |
**Micro Focus International plc** er et multinasjonalt selskap som arbeider innenfor informasjonsteknologi og programvare. Selskapet tilbyr også rådgivningstjenester for klienter som ønsker å oppdatere eldre datamaskiner til mer moderne plattformer. Selskapet ble grunnlagt i 1976 og hovedkvarteret befinner seg i Newbury, Berkshire, England. Selskapet er listet på London Stock Exchange og er en del av aksjeindeksen FTSE 100.

Den 7. september inngikk selskapet en delvis fusjon med Hewlett Packard Enterprise. Micro Focus ble tildelt programvare av HPE som ikke var kjerneprodukter, og HPE fikk eie 50,1 % av aksjene i det sammenslåtte selskapet. Det nye selskapet fikk beholde sitt navn etter sammenslåingen, og er listet på LSE.

Referanser
----------

1. ↑  Christine Wang (7. september 2016). «Hewlett Packard Enterprise earnings: 49 cents per share vs 44 cents EPS est.». CNBC. Besøkt 7. september 2016.

Eksterne lenker
---------------

* hjemmeside

|  |  |
| --- | --- |
| Oppslagsverk/autoritetsdata | VIAF **·** ISNI **·** NKC
 |
**USS «Michael Monsoor»** (DDG-1001) er en jager i Zumwalt-klassen tilhørende U.S. Navy. Den ble bygget ved Bath Iron Works, sjøsatt 21. juni 2016 og døpt 18. juni 2016. Skipet er navngitt etter Michael A. Monsoor (1981–2006), en kvartermester og Navy SEAL som ble drept i Irak-krigen og tildelt Medal of Honor posthumt.

4. desember 2017 fikk USS «Michael Monsoor» problemer med det komplekse elektriske systemet om bord, og skipet måtte tilbake til verftet General Dynamics Bath Iron Works i Maine. Et elektronisk filter om bord fikk problemer en dag etter at skipet forlot havnen. Skipet kom tilbake til verftet den 5. desember 2017. Slike filtre må brukes i komplekse elektriske systemer for å forhindre utilsiktede effekt-svingninger fra å skade sensitivt elektronisk utstyr.

Foto
----

|  |  |  |
| --- | --- | --- |
| 210421-N-FC670-1062 | 210421-N-FC670-079 | 181207-N-KK081-036 |

Referanser
----------

1. ↑
2. ↑  «Arkivert kopi». Arkivert fra originalen 6. desember 2017. Besøkt 5. desember 2017.

Eksterne lenker
---------------

* (en) USS Michael Monsoor (DDG-1001) – kategori av bilder, video eller lyd på Commons Rediger på Wikidata
Utgangstillingen

**Skotsk** er en sjakkåpning som defineres av trekkene 1.e4 e5 2.Sf3 Sc6 3.d4. Åpningen fikk sitt navn etter et postsjakkparti mellom sjakklubbene i Edinburgh og London. Åpningen var populær på 1800-tallet, men ved 1900 hadde populariteten dalt. Da Garri Kasparov brukte skotsk to ganger i VM-matchen mot Anatolij Karpov i 1990 ble åpningen litt mer populær igjen, selv om spansk og italiensk spilles oftere.

Varianter
---------

Svart er nesten tvunget til å spille 3...exd4, det er ingen gode måter å forsvare bonden på e5. Etter f.eks. 3...d6 kommer 4.dxe5 dxe5 5.Dxd8+ Kxd8 6.Lc4, dermed har hvit bedre utvikling og den svarte kongen står feilplassert på d8. Heller ikke 3...Sxd4 er noe godt, etter 4.Sxd4 exd4 5.Dxd4 er hvits dronning utviklet tidlig, men kan ikke jages vekk på noen god måte, 5...c5 bare svekker d5 feltet og sperrer for løperen på f8.

Etter hovedvarianten 3...exd4 kan hvit spille **skotsk gambit** med 4.Lc4 eller **Görings gambit** med 4.c3. I begge tilfellene ofrer hvit en bonde for hurtig utvikling, men ingen av variantene er spesielt populære.

Vanligvis tar hvit igjen med 4.Sxd4 og har nå et lite overtak i sentrum som svart vil forsøke å slå tilbake mot. Det er tre hovedvarianter.

* 4...Dh4 ble spilt av Wilhelm Steinitz. Trekket vinner en bonde nesten forsert, men svart blir hengende etter i utvikling i en åpen stilling. For eksempel, etter 5.Sc3 Lb4 6.Le2 Dxe4 7.Sb5 Lxc3+ 8.bxc3 Kd8 9.0-0 er den svarte kongen dårlig plassert i sentrum. 4...Dh4 er derfor den sjeldneste av de tre hovedlinjene.
* 4...Lc5 er en roligere variant. Hvit må ta hensyn til at springeren er truet, og spiller som regel 5.Sxc6, 5.Sb3 eller 5.Le3. Etter 5.Sxc6 Df6 (truer matt på f2) 6.Dd2 dxc6 har svart en dobbeltbonde men ganske fritt spill. Etter 5.Sb3 er 5...Lb6 6.a4 a6 7.Sc3 den vanligste fortsettelsen. Etter 5.Le3 er den vanligste fortsettelsen 5...Df6 6.c3 Sge7 da hvit har måttet spille 6.c3 som tar et felt fra springeren, mens svart må nøye seg med e7 feltet for sin springer.
* 4...Sf6 er også mye spilt. Hvit kan spille det sindige 5.Sc3 da partiet gjerne fortsetter med 5...Lb4 6.Sc6 bxc6 7.Ld3 d5 8.exd5 cxd5 9.0-0 0-0 10.Lg5 c6. Også mulig er den mer forserte varianten 5.Sxc6 bxc6 6.e5 De7 7.De2 Sd5 8.c4 som kan føre til ganske vilt spill.
Video: Belarus MTZ-82-L
**Belarus**, tidligere **MTZ**, (russisk: Минский тракторный завод) er en traktorfabrikk i Minsk i Belarus. Fabrikken ble grunnlagt 29. mai 1946, og er i dag verdens største enkeltstående traktorfabrikk med nær 30 000 ansatte. Fabrikken har fram til i dag (2014) produsert mer enn 3 millioner traktorer av merket Belarus. 

Etter Sovjetunionens sammenbrudd blir Belarus eksportert til mer enn 70 land rundt i hele verden. Pr dags dato produseres det 62 ulike maskiner, fra små parktraktorer med rundt 10 hk til modell 3533.5 med 355 hk. På verdensbasis har Belarus lenge hatt 8 - 10 % av verdensmarkedet. I Norge er andelen mindre.

I Norge har Belarus-traktorene (MTZ) tradisjonelt vært mest benyttet i skogbruket, grunnet sin høge bakkeklaring. De siste årene er Belarus-traktorene betydelig modernisert, og framstår nå som en moderne traktor, men med solide mekaniske løsninger der mange andre traktormerker har valgt dyrere elektroniske løsninger. Belarus kom med sin første sekssylindrede traktor i 1952, denne traktoren var i tillegg den første traktoren Belarus hadde produsert med firehjulstrekk.

I 2014 lanserte Belarus sin foreløpige sterkeste traktor (Belarus 5022) med 500 hestekrefter, man kan få denne traktoren i enten rød eller gullfarge. 

Fabrikken produserer over 60 modeller, og idag importeres 6 av disse til Norge:

* Belarus 320
* Belarus 920
* Belarus 952.3
* Belarus 1025.3
* Belarus 1221.3
* Belarus 1523.3

Bilder
------

* "Belarus MTZ-2" nær MTZ-fabrikken i Minsk."Belarus MTZ-2" nær MTZ-fabrikken i Minsk.
* MTZ-5MTZ-5
* MTZ-52MTZ-52
* MTZ-80MTZ-80
* MTZ-82MTZ-82
* MTZ-820MTZ-820
* MTZ-952MTZ-952
* MTZ-921MTZ-921
* MTZ-320MTZ-320
* MTZ-1221MTZ-1221
* MTZ-1522MTZ-1522
* MTZ-1523MTZ-1523
* MTZ-1220MTZ-1220
* MTZ-1222MTZ-1222
* MTZ-1025MTZ-1025
* MTZ-2422MTZ-2422
* MTZ-3022MTZ-3022

Eksterne lenker
---------------

* (en) Belarus tractors – kategori av bilder, video eller lyd på Commons Rediger på Wikidata
* Norske nettsider for Belarus-traktoren Arkivert 10. februar 2019 hos Wayback Machine.
**Perseus** var konge av Oldtidens Makedonia fra 179-168 f.Kr. Han var sønn av Filip V.

Året før Filip døde, hadde Perseus sørget for at hans romervennlige bror ble drept. Perseus hadde vært sjalu på brorens suksess som ambassadør i Roma, og hadde overbevist faren om at han måtte bli forgiftet som en potensiell usurpator.

Et av Perseus første gjøremål etter å ha entret tronen var å fornye avtalen med Roma. Det var imidlertid andre handlinger fra Perseus side som uroet romerne. For det første begynte Perseus å blande seg inn i affærene til sine nabostater, og for det andre ga hans dynastiske ekteskap grobunn for bekymring i Roma. Like etter gikk Romerne og Perseus i krig, i det som i ettertiden er blitt kalt tredje makedonerkrig (171-168 f.Kr.). Selv om den makedonske kongen hadde suksess en liten periode, endte krigen i nederlag for Perseus, og han måtte overgi seg til den romerske generalen Lucius Aemilius Paullus etter slaget ved Pydna. Antigoniddynastiet ble oppløst og erstattet av fire republikker.

I juni 2005 ble graven til Perseus funnet langs Via Valeria, nær Magliano de' Marsi (L'Aquila), av representanter fra det italienske departementet for kultur og en arkeologisk delegasjon fra Makedonia.

Referanser
----------

1. ↑   IdRef ID 11693672X[Hentet fra Wikidata]

Eksterne lenker
---------------

* (en) Perseus of Macedon – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** Geni **·** VIAF **·** GND **·** LCCN **·** ISNI **·** SUDOC
 |
Rød perser
**Perser** er en langhåret katterase som stammer både fra slanke, asiatiske langhårskatter og satte, europeiske korthårskatter. Rasen karakteriseres av sin lange pels og korte nese. Perserkatter en ganske rolige og de trives best som innekatter. Perser er en av verdens eldste katteraser. Siden 1600-tallet har man importert laghårete katter fra Iran til Europa. Disse kattene ble veldig populære blant mennesker og har gjennom århundre utviklet seg til dagens perserkatt. Dette er en av de mest populære rasene og en av de mest utbredte.[]

Som et resultat av selektive avling, finnes den persiske katten i mange ulike pelsfarger i tillegg til en kortere nese. Denne hodestrukturen kan føre med seg ulike helseproblemer. Det har av noen oppdrettere blitt gjort forsøk av på å snu denne trenden tilbake mot den tradisjonelle arten slik at snuten blir mer utstående. Arvelig polycystisk nyresykdom er svært utbredt i rasen og rammer nesten halvparten av populasjonen i enkelte land. 

Den første dokumenterte forfaderen til perseren, ble importert fra Khorasan, Persia til Italia i 1620 av Pietro della Valle, og fra Angora (nå) Ankara, Tyrkia til Frankrike av Nicholas-Claude Fabri de Peiresc på omkring samme tid. De Khorosanske kattene var grå, mens de fra Angola var hvite. Fra Frankrike nådde de raskt Storbritannia. Langhårete katter ble også importert til Europa fra Afghanistan, Burma Kina og Russland. Avling mellom de ulike rasene var vanlig, særlig mellom Angoraer and Persere.
Nylig genforskning indikerer at nåtidens persere er nærmere beslektet med katter fra Vest-Europa enn Persia. Forskeren uttalte "Selv om den tidlige persiske katten kan ha oppstått i det gamle Persia, har den moderne persiske katten mistet sin fylogeografiske signatur"

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** NKC **·** BNE
 |
**Sundhedsstyrelsen** er et av tolv organer under Ministeriet for Sundhet og Forebyggelse i Danmark. Organet ble opprettet i 1909 som en videreføring av det tidligere Sundhedskollegium fra 1803. Før dette hadde man hatt et rådgivende organ for saker som gjaldt helse, Collegium medicum, som var blitt opprettet i 1740 på bakgrunn av flere epidemier som hadde herjet landet.

Fra 1932 har Sundhedsstyrelsen formenn, som alltid har vært leger, blitt kalt medicinaldirektører. Nåværende medicinaldirektør er Jens Kristian Gøtrik, som har hatt stillingen siden 2000. 

Under Sundhedsstyrelsen finnes flere spesielle enheter, for eksempel Abortankenævnet, Center for Forebyggelse og Statens Institut for Medicinsk Teknologivurdering.

Eksterne lenker
---------------

* Offisielt nettsted Rediger på Wikidata

* (en) Danish Health Authority – kategori av bilder, video eller lyd på Commons Rediger på Wikidata
* Sundhedsstyrelsens historie

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** LCCN **·** ISNI
 |
**Thomas Campbell Webster** (født 25. desember 1910, død 31. januar 1981) var en amerikansk seiler som deltok i de olympiske leker 1932 i Los Angeles.

Webster ble olympisk mester i seiling under OL 1932 i Los Angeles. Han var med på den amerikanske båten «Angelita» som vant i 8-meterklassen foran «Santa Maria» fra Canada. Det var kun to båter i denne klassen. Seilingene ble gjennomført i Port of Los Angeles mellom 5. og 12. august 1932.

Mannskapet på «Angelita» var; Webster, John Biby, Owen Churchill, William Cooper, Carl Dorsey, Robert Sutton, Pierpont Davis, Alan Morgan, Alphonse Burnand, John Huettner, Richard Moore og Kenneth Carey

OL-medaljer
-----------

* 1932 USAs flagg Los Angeles – Gull **Gull** i seiling, 8-metersklassen USAs flagg USA.

Eksterne lenker
---------------

* (en) Thomas Webster – Olympics.com Rediger på Wikidata

* (en) Thomas Webster – Olympedia Rediger på Wikidata

* (en) Thomas Webster – Sports-Reference (OL-resultater – arkivert) Rediger på Wikidata

* (en) Thomas Webster – databaseOlympics.com (arkivert) Rediger på Wikidata

* (en) Thomas Webster – World Sailing Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Rigmor Lange** (født 4. juni 1926 i Oslo, død 14. juni 1979 i Oslo) var en norsk danser, skuespiller og dukkespiller, i ettertid best kjent som stemmen til «Bjørnen Colargol» i NRK Barne-tv.

Kunstnerisk virke
-----------------

### Danser og skuespiller

Hun var i 1940- og 1950-årene danser og skuespiller på Chat Noir og Edderkoppen. I revyen *Vi har det* på Chat Noir danset hun sammen med bl.a. Tutte Lemkow og Hans Kjølaas, med koreografi av Ivo Cramér. Hun danset i *Lysistrata* på Centralteatret i 1947. 

På Edderkoppen medvirket hun i mange revyer: *Lev livet lettere* 1949, *Byen med det store hjertet* 1950, *Bare jatt me´n* 1950, 1951 og 1956, *Saker og ting* 1952, *1,96* 1952, *Dra te´ sjøss* 1952, *Det ligger i luften* 1953, *Oslo trill rundt* 1954, *I tykt og tynt* 1955, *La millionen rulle* 1955, *Med vinger på* 1956.

### Dukketeater

Rigmor Lange var en av dukkespillerne i «Julian Strøms dukketeater», en barnetv-serie som NRK sendte i 1964.

På 1960-tallet var hun dukkespiller og stemme til teaterdukken «Nikodemus», som var en gjennomgangsfigur i NRKs TV-programserie *Lykkehjulet*, der Nikodemus var "side-kick" til programleder Åse Thoresen. Nikodemus/RIgmor Lange dukket imidlertid også opp i barnetv-programmet *Kosekroken* sammen med programlederen Ragne Tangen den 16. juli 1970, da Norges Vels kampanje «Hold Norge Rent!», nærmere bestemt barne-kampanjen *Aksjon Renholdspoliti*, skulle videreføres etter å ha blitt introdusert i *Lykkehjulet* måneden før.

Stemmerollen som Colargol innbragte henne Spellemannprisen 1974 i kategorien «*Barneplate»*.

Filmografi (utvalg)
-------------------

* 1960 – *Venner*, kontordame hos SAS

Referanser
----------

1. ↑   www.discogs.com[Hentet fra Wikidata]
2. ↑  «NRK TV - Se "Væren og grisen som skulle til skogs for å bo for seg sjøl"». *Julian Strøms dukketeater* **(norsk)**. 17. mars 1964. Besøkt 15. november 2017.
3. ↑  «NRK TV - Se Kosekroken» **(norsk)**. 14. november 1969. Besøkt 15. mars 2018. «NRKs interne arkivbeskrivelse av programmet: Nikodemus: Rigmor Lange. / VB ikkj. / Filminnslag: Hvordan trafikkreglene ble til, 4'47", prod. av Ivo Caprino for Trygg Trafikk som også har fjernsynsrettighetene. Returnert Trygg Trafikk etter sending.»

Eksterne lenker
---------------

* (en) Rigmor Lange på Internet Movie Database Rediger på Wikidata

* (no) Rigmor Lange hos Sceneweb Rediger på Wikidata

|  |  |
| --- | --- |
| Oppslagsverk/autoritetsdata | KulturNav **·** MusicBrainz **·** Discogs
 |
**Thomas Vincent Faustus Sadler** (født i 1604, død den 19. januar 1681 i Dieulward i Lorraine i Frankrike) var en katolsk misjonær til England og forfatter av religiøs litteratur.

Liv og virke
------------

Thomas Sadler ble født i 1604, og ble opptatt i den katolske kirke som 17-åring av sin onkel, Dom Walter Sadler.[]

Han trådte inn i benediktinerordenens engelske kloster i landflyktighet i Dieulward i Frankrike, med avleggelse av ordensløftene i 1622. Ikke meget er kjent om hans misjonærvirke, men han var sannsynligvis kapellan for familien Sheldon i Weston-by-Cherington og familien Tichborne i Hampshire før han flyttet til London, der han virket i mange år. Han døde i Dieulward i Lorraine den 19. januar 1681.[]

Forfatter
---------

Han stod bak en rekke åndelige bøker, alene og ofte sammen med Dom Anselm Crowther, og undertegnet med initialene T.V. De viktigstge av hans publikasjoner er:

* *The Christian Pilgrim in his Spiritual Conflict and Conquest* (1652)
* *Jesus, Maria, Joseph* (1657)
* *The Daily Exercise of the Devout Rosarists* (1657), som senere ble utviklet til ebn vel utbredt bønnebok: *The Daily Exercise of the Devout Christian*
* *A Guide to Heaven*, oversettelser fra den italienske kardinal og cistercienser Giovanni Bonas *Manuductio* (1672)
* *The Holy Desires of Death*, oversatt fra den franske jesuitt Louis Lallemants verker (1678)
* *The Childe's Catechism* (1678)

Referanser
----------

1. 1 2   Oxford Dictionary of National Biography, oppført som Thomas Sadler, Oxford Biography Index Number 24463[Hentet fra Wikidata]
2. 1 2   oppført som Thomas Sadler, Six Degrees of Francis Bacon ID 10010613, besøkt 9. oktober 2017[Hentet fra Wikidata]
**Varstu kommune** er en tidligere landkommune i Võru fylke i Estland. Kommunen lå sør i fylket og administrasjonssenteret var Varstu. Kommunen hadde cirka 1 250 innbyggere og et areal på om lag 171 km². Folketallet var klart fallende. 

Det største tettstedet var Varstu med ca 150 innbyggere. Ellers finner vi her landsbyen Vastse-Roosa med fine og gost bevarte vannmøller og før-industrienne mekaniske anlegg langs elva Vaidva. Langs grensen til Latvia litt lengre sørøst i kommunen ligger landsbyen og landskapet Paganamaa – et utilgjengelig skogslandskap som i to hundre år har gitt tilflukt for hestetyver, grensesmuglere og de anti-kommunistiske Skogbrødrene etter andre verdenskrig. Navnet har landskapet her fått etter de mange myrer (soo), sumper og grytehullsjøer som folk trodde Djevelen hadde laget.

Dette er en av kommunene i sør som kunstneren Viive Kuks (1951–) har malt mye fra.

Referanser
----------

1. ↑  «Maakatastri statistika». Det estiske landinspektorat. Besøkt 17. oktober 2018.
2. ↑  ; *Estlands statistikkbyrå*; besøksdato: 30. mai 2017.
3. ↑  *A ja O taskuteatmik: Eesti*, Eesti Entsüklopeediakirjastus, Tallinn 2007.
4. ↑  Kokk, Aavo og Eilart, Andres: *Brushstroke Estonia*, forlaget Regio. Tallinn, 2011, side 150.

Eksterne lenker
---------------

* (en) Varstu Parish – kategori av bilder, video eller lyd på Commons Rediger på Wikidata

| * v
* d
* r
Kommuner i Võru fylke |
| --- |
| Regionens våpen | Bykommuner | Võru | Estlands flagg |
| Landkommuner | Antsla **·** Rõuge **·** Setomaa **·** Võru |
| Historiske kommuner | Antsla **·** Haanja **·** Lasva **·** Meremäe **·** Misso **·** Mõniste **·** Sõmerpalu **·** Urvaste **·** Varstu **·** Vastseliina |

Portal: Estland

|  |  |
| --- | --- |
| Oppslagsverk/autoritetsdata | GeoNames
 |
**Forbundet for Den europeiske unions oversjøiske land og territorier**, engelsk: *Association of the Overseas Countries and Territories of the European Union*, fransk: *Association des Pays et Territoires d’Outre-mer de l’Union européenne*, er en organisasjon for områder tilknyttet Den europeiske unions medlemsland og som har assosiert status med EU. 22 land og områder er medlem i organisasjonen.

Organisasjonen ble til etter at representanter for områdene i 2000 begynte å møtes i Brussel. Etter en første ministerkonferanse ble det bestemt å danne en organisasjon. Vedtektene ble det enighet om på den andre ministerkonferansen på Bonaire i 2002.

Medlemmer:

* Anguilla
* Aruba
* Bermuda
* Bonaire
* De britiske Jomfruøyer
* Caymanøyene
* Curaçao
* Falklandsøyene
* Fransk Polynesia
* De franske sørterritorier
* Grønland
* Montserrat
* Ny-Caledonia
* Pitcairnøyene
* Saba
* Saint-Barthélemy
* Sint Eustatius
* St. Helena, Ascension og Tristan da Cunha
* Saint-Pierre og Miquelon
* Sint Maarten
* Turks- og Caicosøyene
* Wallis- og Futunaøyene

Referanser
----------

1. ↑  «OCTA Presentation» Arkivert 27. oktober 2017 hos Wayback Machine. OCTA. Lest 20. desember 2017.

Eksterne lenker
---------------

* Organisasjonens nettsted Arkivert 22. desember 2017 hos Wayback Machine.
«**Myri-visa**» er et skillingstrykk, en lokal sådan fra Bøherad. Visa er skrevet av en tjenestegutt som gikk med hudsko. Dette gjorde en enke narr av ham for, og hun sa at hun skulle dikte et vers om ham, hvis han kom igjen med hudsko. Kvelden etter kom gutten med lærsko på beina og visa i handa.

Teksten
-------

**1.**Det er so fine enkjur i Lunde prestegjeld,  

dom er so fin og snåle når dom i puss og stell  

skal ut i selskap gå,  

og glad du må visst vera du ei slik ei konne får.  

  

**2.**Men det er ikkje mange som dit tor våga seg,  

fær e dom ikkje rike og fine au attpå,  

so kan dom gå sin veg,  

og derfor får dæ væra eg kan'kje slik ei få.  

  

**3.**Ja den som dom vil hava han må visst væra rar,  

fær penger må han hava og dertil au ein gard,  

så dom kan leva vel,  

og pusse seg og stase som dom vil ha det sel.  

  

**4.**Men det er au det same det er nok fleir igjen  

som like bra kan væra som dem i puss og stell,  

ei ser så stramme ut,  

og dufsur etter ryggen det tek seg ikkje ut.  

  

**5.**Det er no av dei somme som folk har under seg,  

som jevnleg gjeng og grine: No må du nøyte deg,  

og ikkje dra deg så,  

for ellers kan du reise og ha deg her i frå.  

  

**6.**Og du må ikkje klaga om kosten der er snå,  

ti havrebrød og duppe det er no kraft å få,  

fær den som arbei må,  

og du tar ikkje syte om du må drive på.  

  

**7.**Nei du må visstnok seia at det er nokså bra,  

å komme til ein stand der du det så godt kan ha,  

i kost og arbeidsskikk,  

so du må visstnok seia: Det er vandt å få det slikt.

Kilder
------

* De gamle visene 5 med Alf Prøysen, Forlaget for Alle, Oslo 1983
**Halldor Ukristne** (norrønt *Halldórr ókristni*) var en norsk skald som var aktiv rundt år 1000. Det eneste som vi vet om han er at han var en av hirdskaldene til ladejarlen Eirik Håkonsson. Åtte drottekvad (*dróttkvætt* = hyldningskvad til herskeren) er bevart i kongesagaene. Disse inneholder en livaktig beskrivelse av slaget ved Svolder. *Heimskringla* tilegner minst noen av disse til en *flokkr* (en lettere form for kvad) om Eirik jarl. Forskerne refererer stundom til disse som *Eiríksflokkr*.

Nedenfor er to av de åtte versene som er gjengitt av Snorre Sturlason i *Heimskringla* hvor Halldor Ukristne kveder om da Eirik jarl og Olof Skötkonung reiste med flåten til Danmark for å møte Olav Tryggvason:

|  |  |  |
| --- | --- | --- |
| Kongers knusende fiende
bød kamplysten hæren,
den store, ut fra Svitjod.
Jarlen drog sør til striden.
Hver eneste mann av bønder
som mesker likfugler,
fulgte Eirik. På sjøen
ravn i sår seg lesket. | Øyners store konge
seilte skeider sørfra,
syttien i tallet.
Sverd ble farget røde.
Jarlen fikk fra Skåne
de skuter som han krevde,
havdypets raske reiner.
Da røk nok folkefreden. |  |

Kildene har ikke utdypet tilnavnet «ókristni», det vil si «den ukristne». Det er kjent at Eirik jarl lot seg døpe, men han var samtidig tolerant og lot folk flest tro på hva de ville. Antagelig var Halldor en av de som bestemt avviste kristendommen og holdt seg til gamle seder og skikk.

Eksterne lenker
---------------

* Halldór ókristni: Eiríksflokkr Islandsk nettsted for gamle kvad og tekster, inkludert Finnur Jónssons utgave

Portal: Litteratur
**Óscar Humberto Mejía Victores** (født 9. desember 1930, død 1. februar 2016) var president i Guatemala fra 8. august 1983 til januar 1986. 

Han var medlem av de militære styrkene, og han var president i Guatemala i en tid med økt undertrykkelse og mye og utbredt korrupsjon i statsapparatet. Han ble utnevnt til forsvarsminister før han ble president. Som forsvarsminister samlet han militæret til et statskupp mot daværende president José Efrain Rios Montt. Dette kuppet prøvde han å rettferdiggjøre ved å erklære at det guatemalanske regjeringen var å bli misbrukt av religiøse fanatikere i en årrekke, og at han måtte utføre statskuppet for å redde landet fra undergangen.

Sammen med presidentene José Efrain Rios Montt og Romeo Lucas García Fernando, ble president Mejía Victores siktet for blant annet mord, bortføring og folkemord i Guatemala. Rettssaken mot dem ble ført i det spanske rettssystemet.

Referanser
----------

1. 1 2   Find a Grave, oppført som Oscar Humberto Mejia Victores, Find a Grave 157749819, besøkt 9. oktober 2017[Hentet fra Wikidata]
2. ↑   elperiodico.com.gt[Hentet fra Wikidata]
3. ↑

|  |  |  |
| --- | --- | --- |
| Forgjenger:**José Efraín Ríos Montt (statssjef)** | **Guatemalas president**(1983–1986) | Etterfølger:**Marco Vinicio Cerezo Arévalo** |

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** VIAF **·** LCCN **·** ISNI
 |
***Varulv*** (originaltittel: *The ODESSA File*) er en britisk-tysk thriller- og kriminalfilm fra 1974 med Jon Voight i hovedrollen. Regi er ved Ronald Neame. Filmen er basert på Frederick Forsyths krimroman *The Odessa File* fra 1972. *Varulv* handler om en tysk journalist som på 1960-tallet blir overlevert en dagbok med sjokkerende skildringer skrevet av en overlevende fra en tyskdrevet masseutryddelsesleir. Dagbokas informasjon setter ham samtidig på sporet til den nazistiske tyske gruppen ODESSA, og han finner raskt ut at Hitlers idealer er høyst levende.

Handling
--------

En tysk journalist (Voight) følger sporene fra mordet på John F. Kennedy til den nynazistiske tyske gruppen ODESSA, og finner ut at Hitlers idealer er høyst levende. Gruppens SS-menn driver å infiltrerer Tyskland, intrigerer mot Israel og smugler ut krigsforbrytere.

  

Året er 1963. Stedet: Hamburg, Tyskland. En eldre jødisk mann begår selvmord, og etterlater seg en dagbok som faller i hendene på en freelance journalist, Peter Miller (Jon Voight). Dagboken dokumenterer de ubeskrivelige grusomheter, tortur og massemord som har blitt begått av SS kaptein Eduard Roschmann, som under krigen var kommandør i den beryktede utryddelsesleiren i Riga, Latvia. Miller påbegynner en personlig menneskejakt for å oppspore Roschmann, en jakt som fører ham direkte inn i hjertet av Odessa, en mektig og hemmelig organisasjon, som ble dannet av SS for å beskytte og gjenetablere dens skjulte medlemmer over alt i verden. Da Miller finner frem til Roschmann, oppdager han at den tidligere nazisten nå er leder av et våpenfirma, hvis produksjon har uhyggelige internasjonale konsekvenser.

I rollene
---------

* Jon Voight – Peter Miller
* Maximilian Schell – Eduard Roschmann
* Maria Schell – Frau Miller
* Mary Tamm – Sigi
* Derek Jacobi – Klaus Wenzer
* Peter Jeffrey – David Porath
* Klaus Löwitsch – Gustav Mackensen
* Kurt Meisel – Alfred Oster
* Hannes Messemer – General Richard Glücks
* Garfield Morgan – Israeli General
* Shmuel Rodensky – Simon Wiesenthal
* Ernst Schröder – Werner Deilman
* Günter Strack – Kunik
* Noel Willman – Franz Bayer
* Martin Brandt – Marx

Referanser
----------

Eksterne lenker
---------------

* (en) *Varulv* på Internet Movie Database Rediger på Wikidata

* (no) *Varulv* hos Filmfront Rediger på Wikidata

* (sv) *Varulv* i Svensk Filmdatabas Rediger på Wikidata

* (da) *Varulv* i Danmark Nationale Filminstitut Rediger på Wikidata

* (en) *Varulv* på AllMovie Rediger på Wikidata

* (fr) *Varulv* på Allociné Rediger på Wikidata

* (nl) *Varulv* på MovieMeter Rediger på Wikidata

* (de) *Varulv* på filmportal.de Rediger på Wikidata

* (en) *Varulv* på Turner Classic Movies Rediger på Wikidata

* (en) *Varulv* på American Film Institute Rediger på Wikidata

Portal: Film
**Shekou** (kinesisk: 蛇口; pinyin: *Shékŏu*) er et subdistrikt ytterst på Nantouhalvøya i Shenzhen i Guangdong i Folkerepublikken Kina, sør for Nantou og rett ovenfor Lau Fau Shan (Hongkong) på den andre siden av Deep Bay. Her var det tidligere tollstasjon for Bao'an fylke. Den 31. januar 1979 ble neset til **Shekou Industrial Zone**, og det ble utviklet av China Merchants av Hongkong. Dette var før dannelsen av Shenzhen Special Economic Zone.

Området er et senter for utlendinger i Shenzhen; her både bor og arbeider mange av dem, og forretninger og restauranter har tilbud etter deres smak.
Shekou har fergeforbindelse til Hongkong internasjonale lufthavn, og man trenger ikke da å gå igjennom Hongkongs passkontroll.

Eksterne lenker
---------------

* (en) Shekou, Shenzhen – kategori av bilder, video eller lyd på Commons Rediger på Wikidata
* ShenzhenParty.com: Shenzhen Guide to Bars, Restaurants, Hotels, Jobs, Housing and Dating
* Living In Shenzhen/Shekou: A WIKI on what Expats may need to know about the area. Arkivert 15. september 2008 hos Wayback Machine.

|  |  |
| --- | --- |
| Oppslagsverk/autoritetsdata | GeoNames
 |
Kinesiske sivile begraves levende under Nanjingmassakren (1937–1938)
**Forbrytelse mot freden** er i internasjonal lovgivning en betegnelse på det å starte eller føre en krig mot en annen stats territorielle integritet, politiske uavhengighet eller suverenitet, eller krigføring i strid med internasjonale traktater, avtaler eller juridisk bindende forsikringer. 

Definisjonen ble først slått fast i Briand-Kellogg-pakten i 1928, deretter bekreftet i Nürnbergprinsippene, og senere innarbeidet i FNs charter. 

Av eksempler på forbrytelser mot freden er den andre italiensk-abessinske krig (1935–1936) hvor Italia angrep dagens Etiopia, den andre kinesisk-japanske krig (1937–1945) hvor Japan angrep Kina, Tysklands angrep på Polen, Danmark, Norge, Luxembourg, Nederland, Belgia, Jugoslavia, Hellas og Sovjetunionen under andre verdenskrig, Koreakrigen hvor Nord-Korea angrep Sør-Korea (1950–1953) og invasjonen av Kuwait (1990–1991) hvor Irak invaderte Kuwait.

Kilder
------

* «Crimes Against Peace», fra *Encyclopedia of Global Justice*
* «Crimes Against Peace», av Franz B. Schick, fra *Journal of Criminal Law and Criminology*, volume 38, issue 5,
* «Nuremberg and the Crime Against Peace», av Roger S. Clark, fra *Washington University Global Studies Law Review*
* «Nuremberg and Crimes against Peace», av Henry T. King Jr, fra*Case Western Reserve Journal of International Law*, volume 41, issue 2

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
**Si ;D** er *Aftenpostens* debattside for ungdom. Siden ble opprettet i 2005, som en daglig side i Aftenpostens kulturdel viet til debattinnlegg skrevet av ungdom mellom 13 og 21 år. I 2007 ble satsingen utvidet til én side også i helgeavisene. Foruten daglig debattinnlegg skrevet av ungdom trykker Si ;D også innlegg fra politikere, ministre eller andre debattanter over aldersgrensen, i spalten «Det fossile hjørnet».

Si ;D var Norges første debattside for ungdom. I ettertid har også *Bergens Tidende* og *Adresseavisen* startet lignende satsinger.

Amalie Lereng er ansvarlig.

Regler og krav
--------------

For å få sitt innlegg på trykk kreves det at man sender ved fullt navn, fødselsdato, bostedsadresse og eventuelt *"nick"* hvis man ikke vil fremstå i avisen med sitt eget navn. 

**Si ;D spalten trykker tre forskjellige typer innlegg:**

* Korte innlegg på max 900 tegn. (Beregnet på SMS eller korte innlegg)
* Vanlige innlegg på max 1800 tegn.
* Hovedinnlegg på max 2500 tegn. (Beregnet på dagens hovedinnlegg)

Kommentatorer
-------------

Si ;D spalten har også et debattpanel med ungdommer innenfor aldersgrensen som kommenterer aktuelle saker eller skriver innlegg de er opptatt av. Det er 10 faste kommentatorer på debattsiden.

**Nåværende kommentatorer for Si ;D**

* Agnes Nærland Viljugrein
* Ingrid Brustad
* Fatema Al-Musawi
* Lars Martin Berg
* Kristine Banggren
* Erik Steinsbu Wasberg
* Siri Elton
* Hulda Holtvedt
* Magnus Kallelid
* Martinius Enzell Tangen

Tankespinn
----------

Si ;D lanserte tidlig i juni 2012 en ny fast spalte ved navn *Tankespinn*. Spalten skal være et fast innslag i Si ;D sin fredagsutgave og vektlegger filosofiske tanker blant ungdommen istedenfor politiske debattinnlegg. Det er også valgt ut fire faste kommentatorer som skal skrive i denne spalten dette er:

* Kaja Eek
* Kristine Biering Mohr
* Line Molander

Ungdomsutgave
-------------

I forbindelse med Si;Ds tiårsmarkering, ble ti ungdommer valgt til å planlegge og utvikle en hel utgave. Sakene ble i hovedsak skrevet av Aftenpostens journalister, mens ungdommene kom opp med ideene, ga råd og var tilstede under møter og frem til deadline.

Referanser
----------

1. ↑  «Mellom 13 og 21 år? Slik skriver du innlegg til Si ;D!». *www.aftenposten.no*. Besøkt 12. juni 2022.
2. ↑
3. ↑
4. ↑

Eksterne lenker
---------------

* (no) Si ;Ds hjemmeside
**Oscar Castro Ramírez** (født 13. mai 1947 i Santiago i Chile, død 25. april 2021 i Paris i Frankrike) var en chilensk dramatiker, skuespiller og teaterdirektør.

Liv og virke
------------

Castro grunnla Aleph-teateret i Santiago de Chile i 1968 sammen medstudenter. De var selvlærte og politisk aktive, og skrev og oppsatte serier av musikkspill og satireprogrammer for chilensk fjernsyn. Aleph-ensembelet turnerte i Frankrike da statskuppet fant sted i Chile i september 1973. 

Da oppstilte kompaniet etter hjemkomsten *La Trinchera del Supertricio*, som var en allegori om militærkuppet, i oktober 1974. Som følge av det ble flere av skuespillerne arrestert, forhørt og torturert: to forsvant under forhør og to andre (Óscar Castro og hans søster Marieta) ble internert i konsentrasjonsleirer i to år. I denne tiden skapte Óscar ett nytt teaterstykke hver uke for de «Viernes culturales» han oppsatte for sine medfanger.

Da han ble løslatt i 1976 ble han sendt i eksil, og han søkte om asyl i Frankrike.

Fra 1976 bodde Castro i Paris der han fortsatte å skrive skuespill og romaner. Aleph teaterkompani, som han ledet, fikk sin base i forstaden Ivry-sur-Seine i Paris, der de fikk sine egne lokaler. Med tiden ble Aleph-teateret myteomspunnet og et holdepunkt for latinamerikansk teater.[] *Erase una vez un rey* (=Det var en gang en konge), skrevet i 1971, ble til et meget populært og hyppig oppsatt stykke i Latin-Amerika.[]

Han døde av covid-19 den 25. april 2021 i en alder av 73 år i Paris.

Referanser
----------

1. 1 2 3 4   fichier des personnes décédées, deces.matchid.io, besøkt 14. mai 2021[Hentet fra Wikidata]
2. ↑   www.rfi.fr[Hentet fra Wikidata]
3. ↑  Oscar Castro sur IMBD  Arkivert 1. desember 2010 hos Wayback Machine.
4. ↑
5. ↑  Muere el actor y director teatral Óscar Castro
6. ↑  Julieta Ramirez Gallegos
7. ↑  Grimaldi Social Club
8. ↑  Apocatastasis Entrevista de Óscar Castro por Xrisi Tefarikis
9. ↑  Muere en Francia por COVID-19 Oscar Castro, fundador del teatro Aleph

Eksterne lenker
---------------

* Offisielt nettsted Rediger på Wikidata
* (en) Óscar Castro Ramírez på Internet Movie Database Rediger på Wikidata

* (en) Óscar Castro Ramírez på Internet Movie Database Rediger på Wikidata

* (sv) Óscar Castro Ramírez i Svensk Filmdatabas Rediger på Wikidata

* (fr) Óscar Castro Ramírez på Allociné Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Martti Nõmme** (født 7. august 1993 i Võru) er en estisk skihopper som representerer Andsumae Skiclub.

Karriere
--------

Nõmme debuterte i verdenscupen i skihopping den 7. desember 2014 på Lillehammer i 2014/15-sesongen.

Han ble tatt ut i den estiske troppen til Ski-VM 2013 i Liberec, der Nõmme endte nest sist på en 49.-plass i storbakkerennet. Nõmme forbedret seg én plass i Ski-VM 2015 i Falun med en 48.-plass i storbakkerennet.

I Ski-VM 2017 i Lahtis klarte ikke Nõmme å kvalifisere seg til normalbakkerennet med sin 45.-plass, men i kvalifiseringen til storbakkerennet endte han på 35.-plass og kvalifiserte seg dermed til storbakkerennet.

Referanser
----------

1. ↑   (på en) *Olympedia*, 2006, Wikidata Q95606922,

Eksterne lenker
---------------

* (en) Martti Nõmme – Olympics.com Rediger på Wikidata

* (en) Martti Nõmme – Olympic.org Rediger på Wikidata

* (en) Martti Nõmme – Olympedia Rediger på Wikidata

* (en) Martti Nõmme – FIS (skihopping) Rediger på Wikidata

* (pl) Martti Nõmme – skijumping.pl Rediger på Wikidata
**Sagstua Skolemuseum / Sigurd Hoels hjem** er et tidligere gårdsbruk med grendeskole på Sand i Nord-Odal kommune. Stedet er kjent som et kunstnerhjem ettersom forfatteren Sigurd Hoel (1890–1960) ble født her og bodde her de første femten årene av sitt liv.

Huset ble bygget i 1855, og var skolebygning fram til 1886. Både da og senere var det *klokkergård*. Sigurd Hoels far Lars Anton Hoel (1849–1920) var både lærer, kirkesanger, poståpner, og i en kort periode ordfører (V) i bygda. Moren Elise var selv datter av en lærer. Paret fikk 10 barn, hvorav Sigurd var det åttende. 

Inntrykk fra gården er gjengitt i Hoels roman med dels selvbiografiske barndomsskildringer *Veien til verdens ende* (1933).

Huset eies i dag av Nord-Odal kommune, det har vært museum siden 1988, og drives som en del av museet Odalstunet. Første etasje i huset er innredet i en stil som var vanlig i middelklassehjem på bygda rundt forrige århundreskifte, den gang Sigurd Hoel var barn her.

Litteratur
----------

* Hilde Diesen. *Dikterhus*. Tell forlag, 1994 (*bokhylla.no – fulltekst)*
* Øystein Rottem. *Sigurd Hoel, et nærbilde*. Gyldendal, 1991

Eksterne lenker
---------------

* Offisielt nettsted

  

Portaler: Museum | Litteratur
**U.S. Classic 2018** var en nasjonal turnkonkurranse for kvinner i turn i USA, som ble arrangert 28. juli 2018 i Schottenstein Center i Columbus i Ohio. U.S. Classic er en av flere kvalifiseringskonkurranser for USA-mesterskapet i turn, og er også uttak til OL de årene det er OL.

Resultater senior
-----------------

| # | Utøver | Lag | Hopp | Skranke | Bom | Frittstående | Totalt |
| --- | --- | --- | --- | --- | --- | --- | --- |
| 01 1 | Simone Biles | World Champions | 15,400 | 13,350 | 15,200 | 14,750 | **58,700** |
| 02 2 | Riley McCusker | MG Elite | 14,350 | 15,000 | 14,550 | 13,600 | **57,500** |
| 03 3 | Morgan Hurd | First State | 14,400 | 14,700 | 13,400 | 13,850 | **56,350** |
| 4. | Shilese Jones | Future Gymnastics | 14,550 | 13,850 | 13,200 | 13,300 | **54,900** |
| 5. | Alyona Shchennikova | 5280 Gymnastics | 13,900 | 14,900 | 13,400 | 11,700 | **53,900** |
| 6. | Audrey Davis | WOGA | 14,200 | 14,000 | 13,400 | 12,150 | **53,750** |

På de neste plassene kom Sloane Blakely (7), Jordan Chiles (8), Luisa Blanco (9), Jade Carey (10), Grace McCallum (11), Madelyn Williams (12), Shania Adams (13), Deanne Soza (14) og Madeleine Johnston (15). Til sammen 23 utøvere deltok.

Resultater junior
-----------------

| # | Utøver | Lag | Hopp | Skranke | Bom | Frittstående | Totalt |
| --- | --- | --- | --- | --- | --- | --- | --- |
| 01 1 | Leanne Wong | GAGE | 14,650 | 13,600 | 13,700 | 13,400 | **55,350** |
| 02 2 | Kayla Di Cello | Hills | 14,600 | 14,300 | 12,050 | 13,050 | **54,000** |
| 03 3 | Jordan Bowers | Solid Rock | 13,950 | 14,200 | 13,750 | 11,950 | **53,850** |

På de neste plassene kom Tori Tatum (4), Sunisa Lee (5), Skye Blakely (6), Aleah Finnegan (=7), Karis German (=7), Olivia Greaves (=9), Sophia Butler (=9), Alexis Jeffrey (11) og Sydney Morris (12). Til sammen 43 utøvere deltok.

Kilder
------

* Resultater, senior
* Resultater, junior
**U.S. Capitol Police** (**USCP**) er en amerikansk føderal politietat underlagt Kongressen. Etatens oppgave er å beskytte USAs føderale lovgivende myndighet.

En politibil tilhørende U.S. Capitol Police
U.S. Capitol Police ble opprettet i 1828 for å patruljere og beskytte kongressbygningen i Washington, D.C. Mandatet har etterhvert blitt utvidet til å sørge for en rekke forskjellige politi- og sikkerhetstjenester for Kongressen og dens medlemmer, ansatte og besøkende. Tjenestene utføres gjennom diverse spesialenheter, et nettverk av fot- og bilpatruljer og stasjonære politiposter. Etaten hadde over 2300 tjenestemenn og sivilt tilsatte i 2021.

På grunn av maktfordelingsprinsippet er etaten direkte underlagt Kongressen og ledes av et styre bestående av tre tjenestemenn valgt av kongressmedlemmene; *Sergeant-at-Arms of the Senate* (Senatets våpensersjant), *Sergeant-at-Arms of the House of Representatives* (Representanthusets våpensersjant) og *Architect of the Capitol* (Kongressarkitekten).

Idag består hovedoppgavene i å beskytte liv og eiendom, forebygge, oppdage og undersøke kriminelle handlinger, håndheve trafikkregler i hele komplekset av kongressbygninger, parker og gjennomfartsveier og beskytte kongressmedlemmer, kongressansatte og deres familier i USA.

Kun fire tjenestemenn er blitt drept i etatens tjeneste. I 1984 ble sersjant Christopher Eney drept i et treningsuhell, mens betjent Jacob Chestnut og detektiv John Gibson ble skutt og drept av en mentalt forstyrret våpendesperado i 1998. En tjenestemann ble skadet under angrepet på kongressbygningen 6. januar 2021, og døde dagen etter av skadene.

Referanser
----------

1. ↑  «USCP FAST FACTS». *United States Capitol Police* **(engelsk)**. 16. juni 2016. Besøkt 2. juli 2021.
2. ↑  «Police Confirm Death Of Officer Injured During Attack On Capitol». *NPR.org* **(engelsk)**. Besøkt 8. januar 2021.

Eksterne lenker
---------------

* (en) Offisielt nettsted Rediger på Wikidata

* (en) United States Capitol Police – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** NKC
 |
**Olav Nesje** (født 1. juni 1917 i Ålesund, død 1. mars 1943) var en norsk Kompani Linge-soldat under andre verdenskrig.

Han var en del av en gruppe på 17 personer som flyktet fra Norge med båten M/K «Harald II» den 8. juni 1941. Båten gikk ut fra Fiskerstrand ved Ålesund og kom frem til Lerwick den 10. juni. Han ble tatt opp i Kompani Linge samme år, og ble særlig trenet i skipssabotasje.

Nesje falt i forbindelse med «Operasjon Carhampton» i 1943. Han ble tildelt Krigsmedaljen med stjerne, Deltagermedaljen og Haakon VIIs 70 års medalje.

Referanser
----------

1. ↑  Vollan, Odd (1913-) (1995). *De gav livet for landet: 1940-1945 : minneskrift over 27 tidligere elever ved Ålesund offentlige høgre allmennskole som måtte ofre livet under krigen*. Ålesund: Fagerlia videregående skole, Studieretning for allmenne fag. s. 64. ISBN 8299346509.

Eksterne lenker
---------------

* Olav Nesje - Våre falne[*død lenke*]

|  |  |
| --- | --- |
| Oppslagsverk/autoritetsdata | Våre falne

 |

Portal: Andre verdenskrig